Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: Az egyetemi végzettségű ápolók az egészségügyi felsőoktatás alapképzési szakjainak képesítési követelményeiről szóló 36/1996. (III. 5.) Korm. rendelet 1. és 3. számú
Paragraph Index: 49

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független, részben komplex — gyakorlati jegyek megszerzéséből, vizsgákból — kollokvium, szigorlat, komplex szigorlat, nyelvvizsga — valamennyi gyakorlat elvégzéséből, diplomamunka elkészítéséből, valamint záróvizsga letételéből tevődik össze. Az értékelés számszerű értékelés és kreditpont alapján történik. 6.1. Az alapvető kötelező szigorlati tantárgyak felsorolása és kreditértéke Tantárgy Kredit Pszichológia és kommunikáció Pedagógia és egészségnevelés Az egészség és az ápolás általános elvei Anatómia, élettan, kórélettan (komplex szigorlat) Népegészségtan: társadalom-egészségtan, közegészségtan, járványtan Közösségi ápolás Ápolásoktatás elméleti kérdései Ápolásirányítás, a vezetés elméleti kérdései Klinikai ismeretek (komplex szigorlat) Ápoláskutatási ismeretek Szigorlatok száma összesen: 10 6.2. A diplomamunka követelményei: — záróvizsga letétele előtt a hallgatónak diplomamunkát kell készíteni és azt megvédenie, — a diplomamunka a hallgató önálló munkája, melynek elkészítésében konzulens segíti, — a diplomamunkában a hallgatónak az ápolástudomány adott problémakörének önálló tanulmányozásával, tudományos módszerek alkalmazásával szerzett eredményeket kell összegeznie, — a diplomamunkának tükröznie kell a hallgató lényegmegragadó képességét, könyvtárhasználatban és irodalomkutatásban való jártasságát, valamint azt, hogy adatait és következtetéseit képes tömören és szabatosan megfogalmazni. A diplomamunka készítésének és eredményes megvédésének összes kreditértéke: 19 kredit. 6.3. A záróvizsga 6.3.1. A záróvizsgára bocsátás feltételei: — valamennyi előírt vizsga sikeres letétele, valamennyi előírt gyakorlat (klinikai és területi szakmai gyakorlat) teljesítése: 300 kreditpont teljesítése, — diplomamunka elkészítése, elfogadása és eredményes megvédése, — C típusú középfokú állami vagy azzal egyenértékű nyelvvizsga elfogadása. 6.3.2. A záróvizsga részei: — írásbeli vizsga, — szóbeli vizsga, — gyakorlati vizsga, — szakdolgozat. 6.3.3. A záróvizsga témakörei: — ápolástani ismeretek (általános és szakápolástan, ápoláskutatás, ápolásetika), 2000/57. szám — medicinális ismeretek (kórképek, diagnosztika-therápia alapjai), — pszichológiai és egészségnevelési, megelőzési ismeretek, — népegészségtani, járványtani, közegészségtani ismeretek, — gyakorlati ápolási feladat megoldása kórházi, illetve házi betegápolási körülmények között. 6.3.4. A záróvizsga eredményének kiszámítása: A záróvizsgajegy a vizsgáztató bizottság által a záróvizsga írásbeli, szóbeli és gyakorlati vizsga részére adott érdemjegyek átlaga. A záróvizsga eredménye a záróvizsgajegy és a diplomamunka megvédésére adott érdemjegy egészre kerekített átlaga. Amennyiben a záróvizsga bármely részjegye elégtelen, a záróvizsgát meg kell ismételni.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes